MUNICIPIUL CRAIOVA

CONSILIUL LOCAL AL MUNICIPIULUI CRAIOVA
                                                                                                             
                                                HOTĂRÂREA NR.556
      Consiliul Local al Municipiului Craiova, întrunit în şedinţa ordinară din data de  17.12.2009;

      Având în vedere raportul nr.154694/2009 întocmit de Direcţia Patrimoniu prin care se propune achiziţionarea unor terenuri, situate în municipiul Craiova, str. Drumul Apelor, respectiv str. Motru, nr.1 şi rapoartele comisiilor de specialitate ale Consiliului Local al Municipiului Craiova nr.376, 377, 378, 379, 380/2009;  
      În conformitate cu prevederile Legii nr.7/1996 a cadastrului şi a publicităţii imobiliare, republicată;

      În temeiul art.36 alin.2 lit.b şi c, art.45 alin.3, art.123 alin.1 coroborat cu alin.3 şi art.61 alin.2 din Legea nr.215/2001, republicată, privind administraţia publică locală;

hotărĂŞte:
Art.1. Se aprobă achiziţionarea (cumpărarea) terenului intravilan, în suprafaţă de 10.519 mp, cu număr cadastral 16422/1,  înscris în cartea funciară nr.33694 a localităţii Craiova, situat în  str.  Drumul Apelor, amplasament fosta colonie de cazare şi gospodărie anexă, identificat conform anexei nr. 1 care face parte integrantă din prezenta hotărâre, la preţul de 300.000 lei.
Art.2. Se aprobă achiziţionarea (cumpărarea) terenului intravilan, în suprafaţă de 652 mp şi construcţiile C15-birou-magazie, cu număr cadastral 14287/2/2 înscris în cartea funciară nr. 33697 a localităţii Craiova, situat în str. Motru, nr. 1, Amplasament Colonie de Cazare, identificat conform anexei nr. 2 care face parte integrantă din prezenta hotărâre, la preţul de 3.500 lei.

Art.3. Se împuterniceşte Primarul Municipiului Craiova să reprezinte municipiul Craiova în faţa notarului public, în vederea autentificării şi îndeplinirii condiţiilor de publicitate imobiliară prevăzute de lege.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară şi Direcţia Juridică, Asistenţă de Specialitate şi Contencios Administrativ  vor  aduce la îndeplinire prevederile prezentei   hotărâri.

